Publication: Magyar Közlöny
Issue: MK-2010-32 (Year: 2010, Number: 32)
Era: contemporary
Section: szóló 1996. évi CXII. törvény 3. szakasz 1. bekezdésében felsorolt szolgáltatásokat, vagy bármely azt köve tõen
Paragraph Index: 674

12. A Magyar Köztársaság Kormánya arról tájékoztatta az Amerikai Egyesült Államok Kormányát, hogy értelmezése szerint az ebben az egyezményben foglalt kötelezettségei összhangban vannak az európai uniós tagságából származó kötelezettségeivel. Amennyiben a Magyar Köztársaság egy jövõbeni idõpontban úgy találná, hogy ezen egyezmény szerinti kötelezettségei nincsenek összhangban azokkal a követelményekkel, amelyek Magyarországra, mint az Európai Unió tagjára alkalmazandók, bármelyik Szerzõdõ Állam konzultációt kérhet az Egyezmény módosításának lehetséges tárgyalása tekintetében. Megtiszteltetés továbbá számomra, hogy javasoljam Önnek az Amerikai Egyesült Államok Kormánya nevében, hogy a jelen jegyzék és Excellenciád erre adott megerõsítõ válasza, amelyben megerõsíti, hogy Kormánya osztja ezeket az értelmezéseket, megállapodást fog képezni a Kormányaink között ezen pontokon és ugyanazon a napon lép hatályba, mint az Egyezmény. Fogadja Miniszter Úr legmagasabb nagyrabecsülésemet. Kiváló tisztelettel: Eleni Tsakopoulos Kounalakis Nagykövet Eleni Tsakopoulos Kounalakis Asszonynak, az Amerikai Egyesült Államok rendkívüli és meghatalmazott nagykövetének Magyarországon Budapest, 2010. február 4. Tisztelt Nagykövet Asszony! Megtiszteltetés számomra elismerni Excellenciádnak a ma aláírt jövedelemadó egyezményre vonatkozó mai jegyzékének vételét, melynek szövege a következõ: „Megtiszteltetés számomra, hogy utalhatok a mai napon aláírt, az Amerikai Egyesült Államok Kormánya és a Magyar Köztársaság Kormánya között a jövedelemadók területén a kettõs adóztatás elkerülésérõl és az adóztatás kijátszásának megakadályozásáról szóló egyezményre („az Egyezmény”), és megerõsíthetem az Egyesült Államok Kormánya nevében, hogy a két Kormány között a következõ egyetértések születtek:

Source: https://magyarkozlony.hu/hivatalos-lapok/07d27bff30d27e1e27043370e8724dee864f7353/dokumentumok/8bfaa15ae64877eb1eb8cd5a9ff7a0cc8831b8d5/letoltes